རྒྱུགས་མཆོག་འཕེན་གསུམ་གྱི་རྩེད་འགྲན་འདི་ནི་སློབ་གྲྭའི་གལ་འགངས་ཆེ་ཤོས་སུ་འགྱུར་བའི་མཛད་རིམ་ཞིག་ཡིན་ལ།ལོ་ལྟར་བཞིན་འདི་ལོ་ཡང་སྔ་མོ་ནས་རྩེད་མོ་དང་རུ་སྒྲིག་རྣམས་གྲ་སྒྲིག་སྟ་གོན་གང་ལེགས་བྱས་ཏེ།སྤྱི་ཟླ་བཅུ་བའི་ཚེས་༡༤ཉིན་དངོས་སུ་རྩེད་འགྲན་དབུ་འཛུགས་ཞུས་ཡོད།སྐབས་དེར་སྐུ་མགྲོན་གྱི་གཙོ་བོ་དབུས་མི་སྒྲིག་འཛུགས་ཀྱི་འཕྲོད་བསྟེན་དྲུང་ཆེ་སྦྲ་གཉིས་ཚེ་རྒྱལ་ལགས་དང་བོད་ཁྱིམ་དྲུང་ཆེ་བློ་བཟང་འཚོ་མོ་ལགས།ཕྱོགས་མཐའ་ཁག་ནས་ཕེབས་པའི་བོད་ཁྱིམ་ངེས་སྟོན་པ་དང་སློབ་སྤྱི་བཅས་ཕེབས་ཡོད་པ་དང་།ཞོགས་པ་ཆུ་ཚོད་བརྒྱད་དང་ཕྱེད་ཀ་ཙམ་ནས་རུ་སྒྲིག་འགོ་འཛུགས་ཞུས་ཏེ།ཉིན་གང་པོར་རྩེད་འགྲན་གནང་སྟེ་མཐར་ཁང་ཚན་བཞིའི་བར་ཨང་རིམ་དང་པོ་གསོན་པ་ནི་གཉའ་ཁྲི་ཁང་ཚན་ཡིན་པ་རེད།